kardosdrur/scandi-wiki huggingface dataset:
Bolmen

Bolmen er en svensk sø i Kronobergs län i det sydvestlige Småland på 184 km² – Sveriges tiendestørste. Dens største dybde er 37 m.

Søen har mange øer, hvoraf den største er Bolmsö. Bolmen afvandes gennem Bolmån i Lagan.

Bolmen er ferskvandskilde til sydsvenske kommuner som Lund, og vandet ledes gennem den store Bolmentunneln til Skåne.

I Bolmen lever 24 fiskearter fx sandart, gedde, aborre, ål, ferskvandskvabbe og brasen.

Ved søens sydlige del lå tidligere borgen Piksborg fra 1300-tallet.

Eksterne henvisninger 

Søer i Sverige
Seværdigheder i Kronobergs län
Johannes Dros

Johannes Dros (død 29. januar 1289 i Aarhus) var en dansk ærkebiskop i Lund 1280-1289.

Om hans slægt er ikke andet kendt, end at hans moder hed Gerike, og at hun rimeligvis er død, efter at sønnen var blevet ærkebiskop.

Selv var Johannes Dros 1256 kannik i Lund, blev senere (o. 1279) ærkedegn sammesteds, men virkede kun kort tid i denne stilling, idet han, efter at ærkebiskop Thrugot Thorstensen 2. maj 1280 var død, enstemmigt af domkapitlet valgtes til dennes efterfølger.

Valget skulle imidlertid bekræftes af paven, hvorved det ifølge en pavelig bestemmelse af meget ny dato
(december 1279) pålå den valgte selv at indfinde sig i Rom og erhverve bekræftelsen. Dette havde Dros forsømt og derved egentlig forspildt sin ret som valgt; alligevel beskikkede paven ham i kraft af sin apostoliske magtfuldkommenhed (april 1282) og lod en legat meddele ham den bispelige vielse og overbringe ham palliet.

Som bekræftet og viet ærkebisp har han derefter deltaget i danehoffet i Nyborg (juli 1282) og sammen med de andre bisper underskrevet Kong Eriks mærkelige håndfæstning af 29. juli 1282. Hvad der i øvrigt vides om hans virksomhed som landets øverste gejstlige, er ikke meget. Han bevarede det fredelige forhold mellem kirken og kongemagten, han havde arvet fra sin forgænger, ligesom han utvivlsomt med største delen af gejstligheden stod på Erik Klippings side mod de misfornøjede verdslige stormænd.

Mordet i Finderup 22. november 1286 og det derpå følgende tronskifte medførte
sikkert ingen forandring i hans stilling til kongemagten. Juledag 1287 kronede han Erik Menved i Lund; et års tid derefter døde han og efterfulgtes i ærkesædet af Jens Grand.

Se også 
 Lunds bisperække

Eksterne henvisninger 
 Denne artikel bygger på C. Weekes Biografi i 1. udgave af Dansk biografisk leksikon, tillige omfattende Norge for tidsrummet 1537-1814, Udgivet af C. F. Bricka, 19 bd., Gyldendal, 1887-1905

Danskere i 1200-tallet
Skandinaver fra middelalderen
Personer fra Aarhus
Biskopper over Lund Stift
Personer i Dansk Biografisk Leksikon
Førreformatoriske katolske biskopper fra Danmark
Jonas Juul Jeppesen

Jonas Juul Jeppesen (født 14. august 1973) er en tidligere bassist i det danske pop/rockgruppe Nephew. Han er i dag direktør og partner i abonnementsrådgivningsvirksomheden Subscrybe.

Han var i efteråret 1996 med til at danne bandet, men forlod det igen i 1998 grundet indbyrdes uenigheder om musikalsk stil. Senere erstattedes Jonas Juul Jeppesen af bandets nuværende bassist Kasper Toustrup, inden bandets næste album Swimming Time i 2000.

Referencer

Eksterne henvisninger 
 

Bassister fra Danmark
Philippus Axelsen Thott

Philippus Axelsen Thott (død 4. november 1464 på Gulland) var dansk rigsråd.
 
Han var søn af Axel Pedersen Thott og dennes 2. hustru og var ligesom sin bror Laurens i 1447 endnu ikke myndig.

I 1456 var han kongens hofsinde og fik da Tranekær med Langeland i pant. Ikke usandsynlig er han blevet ridder ved Christian 1.’s kroning i Sverige 1457. I 1462, hvor han omtales som rigsråd, fik han i anledning af et nyt lån, han havde ydet kongen, pantesummen på Tranekær forhøjet og fik også løfte om at beholde lenet uafløst i 6 år.

I august 1464 var han blandt de danske befalingsmænd, som, efter at Christian 1. selv havde forladt Sverige, kapitulerede på Stockholm. På vej derfra anløb han med sin bror Erik og flere danske stormænd Gulland, og da lensmanden her, broderen Oluf, netop døde ved samme tid (16. september 1464), indsatte de pågældende stormænd Phillipus sammen med Olufs enke Anne som bestyrere af øen. Men allerede 4. november samme år døde han på Gulland.

Han var (tidligst 1455) blevet gift med Ermegård, datter af Eggert Frille. Da Phillipus døde, blev Eggert Frille sine datterbørns værge og optræder på deres vegne som styrer af Tranekær len, men snart efter (senest i maj 1467) satte kongen sig med magt i besiddelse af lenet. Det nøjagtige tidspunkt kendes ikke; men det må have været efter mødet i Nykøbing 1466 (hvor Karl Knutssons datter Magdalena bliver gift med Ivar Axelsen Tott og dennes datter Beata med Arvid Birgersson Trolle, og Thott-slægten således knytter sig til svensk side). Også Phillipus ejendomme er åbenbart blevet beslaglagt; men dette blev dog aftalt på et møde i Kalmar 1472 at skulle gives tilbage til arvingerne.

Tranekær var længe omtvistet; men til sidst betalte kronen pantesummen til Phillipus arvinger, af hvilke Ermegård et par år efter mandens død havde giftet sig med Bent Torbernsen Bille. Hun overlevede også denne sin anden mand, der døde i 1494; selv døde hun i tiden mellem 13. april 1503 og 23. juni 1504.

Rigsråder fra Danmark
Philippus Axelsen
Riddere fra Danmark
Danskere i 1400-tallet
Lensmænd fra Danmark
Storsjön

Storsjön er en svensk sø i det centrale Jämtland, med et areal på 464 km² og en største dybde på 74 meter. Den ligger i Indalsälvens vandsystem og er Sveriges femtestørste sø. Søens normalvandstand er 292 meter over havets overflade og varierer 2,75 meter jævnfør en såkaldt vanddom fra 1947, der bestemmer hvor meget vand der må løbe til og fra en sø i forbindelse med vandkraft. Afvandingsarealet er 12.064 km² og omfatter store dele af Jämtlands fjeldområde fra Sösjöfjällen i nord til Sylarna i syd. En del vand kommer også fra Norge. I gennemsnit løber der i sekundet 246 kubikmeter vand ud i søen.

I Storsjön ligger øerne Frösön, Norderön, Isön, Andersön, Verkön og Åsön. Ved det østlige sund mellem øen Frösön og fastlandet, ligger byen Östersund. 

Det omgivende land, Storsjöbygden, er et tætbefolket og frugtbart landbrugsområde med kalkrige jorde. Mere end halvdelen af Jämtlands befolkning bor omkring Storsjön. 

Ifølge sagnet er der et stort dyr i søen, Storsjöodjuret.

Billeder 

Søer i Sverige
Jämtlands län
Mjels (Oksbøl Sogn)

Mjels (tysk: Meels). Landsby på det nordlige Als. Er formentlig det ældste stednavn på øen, dvs. ældre end urnordisk sprogperiode.. I 1245 ses det skrevet Mialles, hvor sidste led (les) er en variant af endelsen –løse, som her formentlig betyder ager eller græsgang. Forstavelsen Mial er gammeldansk og betyder grusbunke.

Under 2.verdenskrig styrtede to Avro Lancaster bombefly ned ved Mjels.

Nordøst for landsbyen ligger Mjels Sø.

Referencer
Robert Huhle (red.): Bogen om Als, Aabenraa 1956

Lokaliteter i Sønderborg Kommune
Kængurugitter

Et kængurugitter eller bullbar er et metalgitter, der er monteret foran på en bil eller lastbil (ses ofte på firehjulstrækkere) som en forstærkning af kofangeren. Formålet er at beskytte motoren og køleren ved en kollision med blandt andet dyr og træer.

Kængurugitteret har sit oprindelse i Australien, hvor man ofte bruger udtjente vandrør, jernbjælker eller andet skrot, som man svejser sammen til en havelågelignende jernkonstruktion.

Kængurugitter er ulovligt at eftermontere i blandt andet Danmark, Dette gælder kun køretøjer der er registeret første gang efter d. 02.02.2002. Køretøjer, der er registeret første gang før 02.02.2002, må fortsat gerne bruge og/eller eftermontere kængurugitter.

Køretøjsteknologi
Biltilbehør
Værnemidler
Siljansøen

Siljansøen i Dalarna er Sveriges arealmæssigt sjettestørste sø. Sammen med søerne Orsasjön og Insjön har den et areal på 354 kvadratkilometer. Søen ligger 161 meter over havets overflade. Den største dybde er 134 meter. Afvanding sker gennem Österdalälven til Dalälven. Sollerön er den største ø i søen.

For 365 millioner år siden slog en meteorit ned med stor kraft og dannede hvad der i dag kaldes Siljansringen. Siljansøen, Orsasjön, Skattungen, Oresjön og småsøerne i Bodadalen udgør meteorkraterets ydre ring. Nedslagskrateret måler 50 kilometer i diameter og er det største kendte nedslagssted i Europa.

Søer i Sverige
Dalarna
Orsasjön

Orsasjön er en svensk sø i Dalarna. Den er 14 kilometer lang, 6,5 kilometer bred, og er gennem et 4 kilometer langt, smalt sund, Moranoret, forbundet med Siljansøen. Søens areal er 53 km² og den største dybde 94 meter.

Søer i Sverige
Dalarna
Topoisomerase

Topoisomeraser er en gruppe enzymer, der kan ændre på DNA-molekylers topologi. Den vigtigste effekt af dette er regulering af omfanget af DNA-supercoiling. Topoisomeraser kan opdeles i type I og type II topoisomeraser; type I klipper kun den ene DNA-streng, mens type II topoisomeraser klipper begge DNA-strenge. Topoisomerasen har i mange år været et vigtigt mål for medicin som bruges til kræftbehandling, f.eks. etoposide, daunorubicin og doxorubicin.

Eksterne links
Om topoisomeraser, arkivhjemmeside for forskningsgruppe på Aarhus Universitet der forsker i topoisomerase II 
Om topoisomeraser, arkivhjemmeside for forskningsgruppe på Aarhus Universitet der forsker i topoisomerase I 

Isomeraser
Molekylærbiologi
Privilegium Minus

Privilegium Minus er et dokument udstedt af Frederik I den 17. september 1156. Det inkluderer ophøjelsen af markgrevskabet Østrig til et hertugdømme, hvilket blev givet som et len med arvefølge til Huset Babenberg. Dets modtager var Frederik I's farbror, markgreve Heinrich II. Anvisninger medførte, at arven også kunne gå gennem kvindelige medlemmer af hertugfamilien, og i fald ingen arvinger fødtes var hertugen berettiget til at udpege en efterfølger (Libertas Affectandi). Hertugen var forpligtet til at medvirke ved Reichstag begrænset til de sager, der var sammenkaldt til i Bayern. Østrig var også kun forpligtet til at stille med tropper til kejseren i krige bestridt i dets omegn.

Privilegium Minus skal ses i lyset af den længerevarende konflikt der bestod mellem Huset Hohenstaufen og Huset Welfen i det tysk-romerske rige, som den dengang unge kejser, der var efterkommer af begge slægter, ønskede en ende på. Hertugdømmet Bayern, som Babenbergerne havde kontrolleret siden 1139, blev tilbagegivet til Henrik Løve fra Huset Welfen. Som erstatning for tabet blev Østrig ophøjet til et hertugdømme. Dette blev dengang betragtet som et tab for hertug Heinrich II. Først meget senere viste dokumentet sig at være det grundliggende dekret for, hvad der senere skulle blive en nation. Af den grund betegnes året 1156 nogle gange som Østrigs uafhængighed fra Bayern.

Østrigs historie
Nowe Warpno

Nowe Warpno (tysk: Neuwarp) er en by i det vestlige Polen, i zachodniopomorskie voivodskab. Nowe Warpno ligger på Police-sletten ved Stettiner Haff (polsk: Zalew Szczeciński, og Nowowarpienskie Søen (polsk: Jezioro Nowowarpieńskie, tysk: Neuwarper See) i Stettin Byområdet, ved Police. Nowe Warpno har en lystbådehavn, en flodhavn og færgeforbindelser til Altwarp - en landsby ved Stettin-noret i Tyskland. Den vigtigste vej er provinsielle vej nr 114 fra Tanowo, Police og Trzebież.

Den vigtigste del af byen er Centrum omkring rådhuset, Podgrodzie (tysk: Wendischer Berg – Altstadt) og Karszno (tysk: Albrechtsdorf).

Befolkning, areal og telefonkode 
 befolkning: 1.221 (2014)
 areal: 24,51 km²
 telefonkode: (0-91)

Historie 
 10. september 1759 – Søslaget på Stettin-noret (ved Nowe Warpno og Ueckermünde) mellem Preussen og Sverige.

Natur i en by og omegn 
Natura 2000 områder
 1) Wkrzanskaskoven (polsk: Puszcza Wkrzańska, tysk: Ueckermünder Heide), Swidwie Naturreservatet (polsk: Rezerwat przyrody Świdwie), Swidwie Søen (polsk: Jezioro Świdwie)
 2) Oders mundingen og Stettin-noret (polsk: Ujście Odry i Zalew Szczeciński) – det område indeholder floden Oder i Nedre Oderdal (polsk: Dolina Dolnej Odry) med Oders mundingen – Roztoka Odrzańska – ved Police - Jasienica og Stettin-noret (polsk: Zalew Szczeciński)

Turisme

Seværdigheder (by) 
 Kirke (15. århundrede) i Centrum på Nowe Warpno Halvøen
 Rådhus (17. århundrede) i Centrum på Nowe Warpno Halvøen
 Kirke (18. århundrede) i Nowe Warpno-Karszno
 Strand ved Stettin-noret (polsk: Zalew Szczeciński, tysk: Stettiner Haff) og Nowowarpienskie Søen (polsk: Jezioro Nowowarpieńskie, tysk: Neuwarper See)

Turisme (omegn) 
 Stettin-noret (polsk: Zalew Szczeciński, tysk: Stettiner Haff) i Brzózki og Trzebież (tysk: Ziegenort)
 Swidwie Naturreservatet (polsk: Rezerwat przyrody Świdwie), Swidwie Søen (polsk: Jezioro Świdwie) ved Tanowo (tysk: Falkenwalde) og Dobra (tysk: Daber),

Venskabsbyer 
 Ueckermünde (Tyskland)

Byer ved Nowe Warpno 
 Police, Polen
 Szczecin (Polen)
 Ueckermünde (Tyskland)
 Eggesin (Tyskland)
 Świnoujście (Polen)

Landsbyer ved Nowe Warpno 
 Warnołęka
 Brzózki
 Myslibórz Wielki
 Myślibórz Mały
 Trzebież
 Dobieszczyn
 Stolec
 Altwarp (Stare Warpno) (Tyskland)

Eksterne henvisninger 

 Nowe Warpno Kommune

Byer i Polen
Tidligere tyske byer
Færgehavne
Paul Diderichsen

Paul Henrik Krag Diderichsen (16. august 1905 i København − 9. oktober 1964 smst) var en dansk sprogforsker, filosof og forfatter. Han udgav værket Elementær dansk grammatik i 1946, som indeholder sætningsskemaet som var Diderichsens vigtigste forskningsbidrag.

Han var bror til Børge Diderichsen.

Karriere 
Paul Diderichsen arbejde i omtrent 20 år på Ordbog over det Danske Sprog. Han deltog fra 1933 i Lingvistkredsen. Fra 1937 var han ansat på Københavns Universitet og underviste i dansk grammatik. Her blev han professor i 1949. Han deltog i organiseringen af Nordisk Sommeruniversitet fra 1949 og var formand for Dansk Sprognævn 1961-1964. Fra 1962 var han medlem af Det Danske Akademi.

I den sene del af hans karriere fokuserede han på historiske emne, herunder Rasmus Rask og dansk prosa og stil.

Eksterne henvisninger 
 Paul Diderichsen in Dansk Biografisk Leksikon

Kilder 

Grammatikere
Sprogvidenskabsfolk fra Danmark
Ansatte ved Københavns Universitet
Personer fra København
Personer i Dansk Sprognævn
Riddere af Dannebrog
Faglitterære forfattere fra Danmark
Dansksprogede forfattere fra Danmark
Herlovianere
Torneträsk

Torneträsk (samisk Duortnosjávri) er en svensk sø i det nordvestlige Lappland, i Kiruna kommune, med et areal på 330 km². Torneträsk, der er over 70 kilometer lang, er fordybet af en gletsjer, og har en største dybde på 168 meter, hvilket gør den til Sveriges næstdybeste efter Hornavan. Den afvandes gennem Torne älv. Normalt er der is på søen fra december til juni, men der kan forekomme afvigelser. Elven Abiskojåkka er Torneträsks største tilløb.

Langs størstedelen af den sydlige bred løber Europavej 10 og Malmbanan, og i vest ligger turistbyerne Abisko og Björkliden. Den nordlige bred er stort set uudforsket og der gælder et forbud mod snescootere. På selve søen er snescootertrafik dog tilladt, og det er et populært sted at sportsfiske. I foråret, særligt i weekenderne, tager mange mennesker fra Kiruna til Torneträsk for at fiske på isen. Mange anvender huse på meder, som anvendes til flytte husene ud på isen. En årligt tilbagevendende begivenhed er laplandsmesterskabet i sportsfiskeri, der finder sted ved Stenbacken.

Søer i Sverige
Lappland
Europavej 10
Lapporten

Lapporten (samisk Čuonjávággi – gåsedalen) er en U-formet dal eller gennemskæring af et dominerende bjergmassiv i Abisko Nationalpark i Norrbotten, Nordsverige. Lapportens karakteristiske profil dominerer udsigten mod sydvest uden for den lille bebyggelse omkring Abisko turiststation, der ligger nær stationsbyen Björkliden på jernbanelinien mellem Kiruna og Narvik (i Norge). De to toppe, der omgiver Lapporten er i sydvest fjeldet Nissuntjårro (Nissunčorru) på 1.738 m og i nordøst fjeldet Tjuonatjåkka (Čuonjáčohkka) på 1.554 m. Det er let at færdes i terrænet, skønt der i myggesæsonen er millioner af myg. Der er en markeret nord-syd-gående hovedsti gennem nationalparken, der indgår som en del af det store svenske vandresystem Kungsleden.

Lappland
Dale
Sveriges geografi
Snescooter

En snescooter er et bæltekøretøj til transport på sne og is. Bæltet sidder i bagenden, mens der der i forenden er ski til at styre med.

Bæltekøretøjer
Slæder
Scooter
Anton Praetorius

Anton Praetorius (1560 i Tyskland i Lippstadt – 6. december 1613 i Laudenbach på Bergstraße) var en tysk præst, reformert theologi og forfatter. Desuden kæmpede han mod hekseprocesser og tortur.

Liv og virke 

I 1586, i byen Kamen, fødte hans kone Maria en søn ved navn Johannes. Anton Praetorius var den første reformerte præst i landsbyen Dittelsheim, hvor han i 1595 forfattede den ældste beskrivelse af ”1. Große Fass im Heidelberger Schloss” på latin. I 1596 blev han fyrstelig hofprædikant i Birstein (nærved Frankfurt/Main). I 1597 blev Praetorius af fyrsten udnævnt til medlem af fekseretten. Praetorius protesterede imod torturen og opnåede, at processen blev afsluttet, og at den anklagede kvinde blev løsladt. Dette er den eneste overleverede sag, hvor en præst formåede at afslutte den umenneskelige tortur under en hekseproces – og havde heldet med sig.

Praetorius mistede sit embede som hofprædikant og blev i 1598 præst i Laudenbach (Bergstraße). Under sin søns navn – Johannes Scultetus – i 1598, offentliggjorde han bogen ”Gründlicher Bericht von Zauberey und Zauberern” imod forestillingerne om hekse og mod tortur. I 1602 kom hans 2. udgave ” Gründlichen Berichts”, hvori han viste sit mod og opgav sit eget navn som forfatter. I 1613 udgav han sit 3. oplag med en personlig præposition. I 1629 udgav ukendte personer en fjerde udgave af Praetorius’ ”Bericht über Zauberey und Zauberer”.

Værker af Praetorius 
 Vas Heidelbergense, Heidelberg, Oktober 1595
 Gründlicher Bericht von Zauberey und Zauberern. Durch Joannem Scultetum Westphalo Camensem 1598 (Johannes Scultetus er en pseudonym for Anton Praetorius)
 Gründlicher Bericht von Zauberey und Zauberern: kurtz und ordentlich erklärt durch Antonium Praetorium 1602. Ny Udgave 1613, 1629
 De Sacrosanctis Sacramentis novi foederis Jesu Christi 1602 (Sakramentelære)

Literatur 
 Hartmut Hegeler: Anton Praetorius, Kämpfer gegen Hexenprozesse und Folter. Unna 2002,  Historische Biographie

 Hartmut Hegeler und Stefan Wiltschko: Anton Praetorius und das 1. Große Fass von Heidelberg. Unna 2003,  (handler om ”das Große Fass von Heidelberg” med oversættelse af den latinske tekst af Burghard Schmanck)

Links 
 http://www.anton-praetorius.de livsdata og literatur

 http://www.fass-heidelberg.de  Anton Praetorius og det 1. Große Fass im Heidelberger Schloss

 http://www.rzuser.uni-heidelberg.de/%7Ecd2/drw/F3/praetor/o02wid.htm Tysk originaltekst af ”des Berichtes von Praetorius 1613”

Eksterne henvisninger 

Præster fra Tyskland
Teologer fra Tyskland
Personer i reformationen
Calvinistiske præster
Hekseri
Personer i Tysklands historie
Faglitterære forfattere fra Tyskland
Personer fra Nordrhein-Westfalen
Ténès

Ténès (; ) er en havneby i Algeriet med  indbyggere. Byen ligger ved floden Alalas udløb i Middelhavet.

Havnen 

Fra havnen eksporteres skrot. Hver morgen holder en lang række lastbiler på strandvejen og venter på at blive lukket ind gennem hegnet af politiet, som der er meget af i Algeriet. Det gamle skrot bliver lastet på gammeldags skibe, der sejler det til Tyrkiet.
Der importeres en hel del gennem havnen. I 2007 blev der fx importeret en hel masse dele til et kraftværk der var ved at blive bygget længere henne ad kysten i Hadjret En Nouss, for at imødekomme efterspørgslen på elektricitet, der er en mangelvare i Algeriet, mens olie og gas er naturligt forekommende råvarer i rigelig mængde.

Byen 

I kvarteret omkring havnen bygges der mange nye huse og etageejendomme i Ténès for tiden. Den gamle by ligger et par kilometer derfra på toppen af en høj. Der er gode chancer for at se en flok får gå og græsse på gaden i byen, ligesom man uvægerligt vil høre en hane gale længe før solopgang og gerne akkompagneret af muslimsk bøn sendt ud af en højttaler på en minaret på en af de mange moskéer i byen.
Ved byen er en god strand, der er flittigt besøgt af badegæster om sommeren. Langs stranden løber strandvejen, der er velforsynet med små fiskerestauranter.

Se også 
 Byer i Algeriet

Kildeangivelser 

Byer i Algeriet
Havnebyer
Malmbanan

Malmbanan (Malmbanen) er navnet på den cirka 500 kilometer lange jernbanestrækning, der går fra norske Narvik i nord til svenske Luleå i syd. Den er verdens nordligste elektricificerede jernbane. Den norske del af banen hedder egentlig ikke Malmbanan, men Ofotbanen. Mineselskabet LKAB transporterer sin jernmalm fra minerne i Kiruna og Malmberget til havnene i Narvik og Luleå til eksport. Jernbanen tillader togvægt på op til 8600 ton samt et 30 tons akseltryk. Begge tal er større end for nogen anden jernbane i Skandinavien.

Strækningen mellem Gällivare og Luleå blev indviet i 1888, og den sidste del mellem Kiruna og Narvik blev indviet den 14. juli 1903 af kong Oscar 2. af Sverige (og - til 1905 - også af Norge).

Malmbanan mellem Kiruna og Riksgränsen var den første længere jernbane i Sverige, som blev elektricificeret, hvilket skete i 1915. Denne del af strækningen kaldes også Riksgränsbanan. Før 1984 var der ingen gennemgående vej mellem Kiruna og Narvik, kun jernbanen, og biler transporteredes over grænsen på biltog. I dag løber Europavej 10 fra Narvik, gennem Kiruna, til Luleå.

Jernbanestrækninger i Sverige
Norrbotten
Henrik Milling

Henrik Milling Rasmussen (født 5. april 1968) er en dansk musikproducer, tv- og radiovært, bl.a. kendt fra P3. Fra slutningen af 1980'erne og op gennem 1990'erne producerede han for rap- og R&B-navne under navnet Doctor Jam. I Los Angeles havde han længerevarende samarbejder med bl.a. rapperne Ice Cube og Eazy-E og R&B-sangerne Vanessa Williams, Johnny Gill og Don E. Tilsammen har hans musik rundet mere end 10 millioner eksemplarer.

Henrik Milling arbejdede fra 1996-2015 på Danmarks Radio og er i dag freelance-radiovært og DJ.

Referencer

Eksterne henvisninger 
 

Radioværter fra Danmark
Musikproducere fra Danmark
Ansatte i DR
Hornavan

Hornavan er en svensk sø i øvre Skellefteälven i Arjeplogs kommune, sydlige Lappland. Hornavan er Sveriges dybeste sø, men en største dybde på 221 meter. Arealet svinger mellem 220 og 283 km².

Søer i Sverige
Lappland
Uddjaure

Uddjaure er en svensk sø i Lappland (Norrbottens län), som afvandes gennem Skellefteälven.  Søen har er areal på 190–250 km².

Søer i Sverige
Lappland
Lundehus Kirke

Lundehus Kirke ligger på Strødamvej på Østerbro i København.

Kirkens arkitekt er Holger Jensen.

Eksterne kilder og henvisninger 

 Lundehus Kirke hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Kirker tegnet af Holger Jensen
Østerbro
Tom Clancy's Splinter Cell: Pandora Tomorrow

Tom Clancy's Splinter Cell: Pandora Tomorrow er det andet spil i serien Tom Clancy's Splinter Cell. 

Spilleren har rollen som Sam Fisher i kampen mod terroristceller over hele verden.

Eksterne henvisninger 
 

Computerspil fra 2004
First-person shooter
Ubisoft-spil
Game Boy Advance-spil
GameCube-spil
PlayStation 2-spil
Windows-spil
Xbox-spil
Computerspil baseret på Unreal-motoren
Emdrup Kirke

Emdrup Kirke ligger på Ved Vigen i Københavns nordvestkvarter.

Historie

Kirkebygningen

Referencer

Eksterne kilder og henvisninger 

 Emdrup Kirke  hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Kirke
Lampshade

Lampshade er en sang, skrevet af det danske band Kashmir og Kenneth Kruse (dette fremgår af CODA's registrering af sangen, men ikke på selve pladen, som Kenneth Kruse frabad sig at blive nævnt på). Den er med på deres CD The Good Life, der blev udgivet i 1999.

Mange betegner sangen for at have bedre lyrik end nogen anden sang fra Kashmir. Teksten tager afsæt i et uudgivet dansk digt af Kenneth Kruse med titlen "Lampeskærm", som Kasper Eistrup fik tilladelse til at at oversætte brudstykker af til engelsk (det oprindelige digt har intet med incest at gøre). Sangen beskriver en fremtrædende offentlig persons seksuelle forbrydelser imod sin egen datter. Teksten handler ikke, som nogle synes at tro, om Kasper Eistrups egen opvækst men altså om en historie som er blevet ham fortalt af en bekendt. Han bruger Lampeskærmen som en parafrase.

Sange fra Danmark
Rocksange